techiaith/cofnodycynulliad_en-cy huggingface dataset:
English: So, we decelerated work that we were doing on tax inquiries and tax recovery in the period where we didn't have enough people to do everything. And we took advantage of the fact that there weren't as many transactions. So, we changed the emphasis of our work. But that is something that you can do over a very short period; it's not something that could continue for a long time. And just to give you an example of that, we've been working in the last six months with only one member of the legal team that we need; there are two missing from that team. That's fine for a period - [ Inaudible.]
Welsh: So, mi wnaethom ni arafu gwaith roeddem ni'n ei wneud ar tax inquiry, tax recovery yn y cyfnod pan doedd gennym ni ddim digon o bobl i wneud pob dim. A hefyd, dwi'n meddwl y gwnaethom ni gymryd mantais o'r ffaith nad oedd yna ddim cymaint o transactions. Felly, mi wnaethom ni newid pwyslais ein gwaith. Ond mae hwnna'n rhywbeth y cei di ei wneud dros gyfnod byr iawn, iawn; dydy o ddim yn rhywbeth sy'n medru mynd ymlaen ymhellach. Jest i roi esiampl o hwnna, rydyn ni wedi bod yn gweithio yn y chwe mis diwethaf efo dim ond un o'r tîm cyfreithiol sydd ei angen arnom ni; so, mae yna ddau ar goll. Wel, mae hwnna'n iawn am gyfnod - [ Anghlywadwy.]
English: The sound has gone again, I'm afraid. But we heard - . It's back now.
Welsh: Mae'r sain wedi mynd eto, yn anffodus. Ond mi gawsom ni'r - . Na, mae e nôl.
English: It's back.
Welsh: Mae o nôl.
English: That's fine for a period, to work in that way.
Welsh: Mae hynna'n iawn am gyfnod - gweithio felly.
English: Yes, it's fine for a period, and there are examples such as the number of lawyers we need. We've been working with one, and we need three, for example. And that's something that's fine for a short period, but it's not something that we can endure on a permanent basis.
Welsh: Mae o'n iawn am gyfnod, ac mae yna esiamplau fel nifer y cyfreithwyr sydd eu hangen arnom ni. Er enghraifft, rydyn ni wedi bod yn gweithredu efo un, ac mae angen tri arnom ni, er enghraifft. Ac mae hwnna'n rhywbeth sy'n iawn am gyfnod byr, ond dydy o ddim yn mynd i fod yn rhywbeth sy'n barhaol.
English: Has the period of the pandemic shown you that not everyone has to be at your headquarters? And will you be able to recruit people who will be able to work in the north-west, for example, from now on?
Welsh: Ydy cyfnod y pandemig wedi dangos i chi nad oes raid i bawb fod yn eich pencadlys chi? Ac a fyddwch chi'n gallu recriwtio pobl a fydd yn gallu bod yn gweithio yn y gogledd-orllewin, er enghraifft, o hyn ymlaen?
English: I think it's certainly shown us a different way of working together without having to be in the same place. But I think we have missed out in terms of the way that we were working, namely by collaborating across different professional teams in terms of those who do the operations in relation to the taxes themselves, the people who do communications, and the people who do data and so forth. We were used to working together in the same place, and it's much more difficult now than it is when you're all in the same place. But it is certainly true that it has shown us that there is a way of working remotely that can work, yes.
Welsh: Dwi'n meddwl ei fod e'n bendant wedi dangos i ni ffordd o weithredu efo'n gilydd heb orfod bod yn yr un un lle. Ond dwi hefyd yn meddwl ein bod ni wedi colli allan yn fawr iawn ar y ffordd yr oeddem ni'n arfer gweithio, sef trwy gydweithio ar draws timau proffesiynol gwahanol, o ran y bobl sy'n gwneud yr operations o ran y trethi eu hunain, y bobl sy'n gwneud cyfathrebu a'r bobl sy'n gwneud data a bob dim felly. Yr oeddem ni'n arfer gweithio gyda'n gilydd yn yr un un lle, ac mae hwn lot yn anoddach nag ydy o drwy fod mewn un lle. Ond yn bendant mae o'n wir ei fod o wedi dangos i ni fod yna ffordd o weithio o bell sydd yn medru gweithio, ydy.
English: And we're aware, of course, of the flooding and that you were affected at your headquarters by that. So, between that and the pandemic, what specific projects have you had to delay and what kind of pressure will this place on you in future at the authority?
Welsh: Ac rydym yn ymwybodol, wrth gwrs, o'r llifogydd a'ch bod chi wedi cael eich effeithio yn y pencadlys gan hynny. Rhwng hynny a'r pandemig, pa brosiectau penodol rydych chi wedi gorfod eu gohirio a pha fath o bwysau fydd rhain, i'r dyfodol, i'r awdurdod?
English: I will ask Sam to come in on this, perhaps.
Welsh: So, gwnaf i ofyn i Sam, hwyrach, ddod mewn i ateb hwnna.
English: Okay. Thank you for that. Could I just ask you how effective have the joint governance arrangements between the authority and the Welsh Treasury been in terms of enabling you to work together, and how has this impacted on the implementation of devolved taxes?
Welsh: Iawn. Diolch yn fawr iawn. Gaf i ofyn pa mor effeithiol mae'r trefniadau llywodraethu ar y cyd rhwng yr awdurdod a Thrysorlys Cymru wedi bod o ran eich galluogi chi i weithio gyda'ch gilydd wrth gwrs, a sut mae hynny, efallai, wedi effeithio ar weithredu trethi datganoledig?
English: And just looking at the corporate plan, how effective do you feel the corporate plan has been in terms of allowing you to deliver your activities? And also how do you monitor progress against your performance measures?
Welsh: A jest yn edrych ar y cynllun corfforaethol, pa mor effeithiol ydych chi'n teimlo mae eich cynllun corfforaethol chi wedi bod o ran eich galluogi chi i gyflawni eich gweithgareddau? A hefyd, wrth gwrs, sut dŷch chi'n monitro cynnydd yn erbyn y mesurau perfformiad?
English: So, in terms of that, I think the measures we have have been appropriate over the period. So, they capture things that are important and they are starting to develop as well. Evidently, there were some things at the outset - . There was a focus on ensuring that everyone knew how to use digital systems; when we're approaching 98 per cent of people using those systems, I'm not sure how effective that will be in the future, in terms of, 'Well, actually, 98.5 per cent - .' Well, that doesn't really make much of a difference. So, we'll have to adapt everything as we proceed. But I think the plan that we have has been very helpful. As a team, we look at the data that emerges from our systems every month to ensure that things are as they should be. We publish a lot of the data that shows what's happening with the measures. I hope that it has been helpful. I think the annual report that came out a month ago - that was full of detail about the measures.
Welsh: So, o ran hwnna, dwi'n meddwl bod y mesurau sydd gennym ni wedi bod yn addas dros y cyfnod. So, maen nhw'n dal pethau sy'n bwysig. Maen nhw'n dechrau datblygu hefyd. Yn amlwg, roedd rhai pethau i gychwyn - . Roedd lot o ffocws ar wneud yn siŵr bod pawb yn medru defnyddio systemau digidol; pan ydych chi i fyny at 98 y cant o bobl yn defnyddio'r systemau, dwi ddim yn siŵr pa mor effeithiol bydd hwnna yn y dyfodol, o ran 'Wel, actually, 98.5 y cant - .' Wel, dyw hynny ddim rili yn gwneud lot mwy o wahaniaeth. Felly, bydd yn rhaid i ni addasu pob dim wrth i ni fynd. Ond dwi'n meddwl bod y cynllun sydd gennym ni wedi bod yn helpgar iawn. Dŷn ni, fel tîm, yn edrych ar y data sy'n dod allan o'n systemau ni yn fisol i wneud yn siŵr bod pethau fel y dylai nhw fod. Dŷn ni'n cyhoeddi lot o'r data sy'n dangos beth sy'n digwydd efo bob mesur, felly. Dwi'n gobeithio ei fod e wedi bod yn helpgar iawn. Buaswn i'n meddwl - . Yr annual report ddaeth allan fis yn ôl - roedd hwn yn llawn o fanylder ynglŷn â'r mesurau.
English: Right, okay. Well, if there are no further questions, I think we've come to the end of our session. So, could I thank you, once again, for joining us and for sharing your evidence with us? It's certainly a valuable contribution to the work that we're doing and there's plenty for us to weigh up as we consider what we have heard. So, thank you, all, for joining us. The committee will now move into a private session.
Welsh: Iawn, ocê. Wel, os nad oes yna gwestiynau pellach, dwi'n meddwl ein bod ni wedi dod at ddiwedd ein hamser. Felly, gaf i ddiolch, unwaith eto, i chi am ddod atom ni, ac am rannu'ch tystiolaeth gyda ni? Yn sicr, mae'n gyfraniad gwerthfawr i'r gwaith dŷn ni'n ei wneud ac mae yna ddigon yn fanna i ni bwyso a mesur wrth inni ystyried yr hyn dŷn ni wedi'i glywed. Felly, diolch i'r tri ohonoch chi am ymuno â ni. Mi fydd y pwyllgor nawr yn symud i sesiwn breifat.
English: So, I propose, in accordance with Standing Order 17.42 (ix), that the committee resolves to exclude the public from the remainder of the meeting and also the meeting on 23 November and item 1 of the meeting on 30 November. Are Members all content with that? I see that they are. We'll move into a private session, therefore. Thank you very much.
Welsh: Felly, yn unol â Rheol Sefydlog 17.42 (ix), dwi'n cynnig bod y pwyllgor yn gwahardd y cyhoedd o weddill y cyfarfod yma a hefyd y cyfarfod ar 23 Tachwedd a'r eitem gyntaf o'n cyfarfod ni ar 30 Tachwedd. Ydy Aelodau i gyd yn fodlon â hynny? Ie, pawb yn hapus. Dyna ni. Mi symudwn ni, felly, i sesiwn breifat. Diolch yn fawr.
English: Welcome to this Plenary session. Before we begin, I want to set out a few points. This meeting will be held in hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I would remind Members that Standing Orders relating to order in Plenary meetings apply to this meeting, and apply equally to Members in the Chamber as they do to those joining virtually.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn Siambr y Senedd ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, lle bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rhain wedi'u nodi ar eich agenda chi. Dwi eisiau atgoffa Aelodau fod y Rheolau Sefydlog sy'n ymwneud â threfn yn y Cyfarfod Llawn yn berthnasol, ac yr un mor berthnasol i'r Aelodau yn y Siambr ag ydyn nhw i'r Aelodau hynny sy'n ymuno drwy gyswllt fideo.
English: The first item, therefore, is questions to the First Minister, and the first question today is from Andrew R.T. Davies.
Welsh: Yr eitem gyntaf, felly, yw'r cwestiynau i'r Prif Weinidog, ac mae'r cwestiwn cyntaf heddiw gan Andrew R.T. Davies.
English: Llywydd, the chief economist's report, to be published alongside the budget, will provide an assessment of economic prospects in all parts of Wales.
Welsh: Llywydd, bydd adroddiad y prif economegydd, sydd i'w gyhoeddi ochr yn ochr â'r gyllideb, yn darparu asesiad o ragolygon economaidd ym mhob rhan o Gymru.
English: Thank you, First Minister, for that answer. Two weeks ago, Welsh Government brought forward the business development grant that had to be suspended after 24 hours. I appreciate that does show a sign of demand out in the economy, and in particular in South Wales Central. As a regional Member, I've been contacted by businesses across the region who obviously found it very frustrating, after putting a huge amount of time and effort into their plans, that the scheme was either suspended or oversubscribed, depending on which message you received. Can you give any confidence that those businesses that were unfortunate not to get in before that 24-hour deadline closed will be able to resubmit their bids in the coming weeks and months ahead and gain that support to take them into 2021 from the Welsh Government?
Welsh: Diolch, Prif Weinidog, am yr ateb yna. Bythefnos yn ôl, cyflwynodd Llywodraeth Cymru y grant datblygu busnes y bu'n rhaid ei atal ar ôl 24 awr. Rwy'n sylweddoli bod hynny yn dangos arwydd o'r galw sydd allan yn yr economi, ac yn enwedig yng Nghanol De Cymru. Fel Aelod rhanbarthol, mae busnesau ledled y rhanbarth wedi cysylltu â mi ac mae'n amlwg bod hyn wedi bod yn rhwystredig iawn iddyn nhw, ar ôl rhoi llawer iawn o amser ac ymdrech i'w cynlluniau, bod y cynllun naill ai wedi ei atal neu ei ordanysgrifio, yn dibynnu ar ba neges a gawsoch chi. A allwch chi roi unrhyw hyder y bydd y busnesau hynny a oedd yn anffodus i beidio â gwneud cais cyn i'r terfyn 24 awr hwnnw gau yn gallu ailgyflwyno eu ceisiadau yn ystod yr wythnosau a'r misoedd nesaf a chael gafael ar y cymorth hwnnw gan Lywodraeth Cymru i fynd â nhw i mewn i 2021 ?
English: Llywydd, I thank Andrew R.T. Davies for that supplementary question, and, of course, he is right that there are many, many businesses in South Wales Central, and in other parts of Wales, who've looked to the third phase of the economic resilience fund for assistance. In terms of the £200 million lockdown business grants, 22,000 grants, worth over £61 million, have already been paid out. And in relation to the £100 million business development grant aspect, where there were 6,000 applicants on that first day, hundreds of payments have already been made, and millions of pounds have already been paid out. We are, of course, looking to see whether it is possible, by drawing funds from other parts of the ERF where maybe the demand hasn't been so great, or looking to see what possibilities there may be later in the year to supplement the business development grant strand of phase 3 in order to allow other businesses who weren't able to get their application in in that first 6,000 to benefit further from the fund.
Welsh: Llywydd, diolchaf i Andrew R.T. Davies am y cwestiwn atodol yna, ac, wrth gwrs, mae'n iawn bod llawer iawn o fusnesau yng Nghanol De Cymru, ac mewn rhannau eraill o Gymru, sydd wedi troi at drydydd cam y gronfa cadernid economaidd am gymorth. O ran y grantiau busnes gwerth £200 miliwn yn ystod cyfyngiadau symud, mae 22,000 o grantiau, gwerth dros £61 miliwn, eisoes wedi eu talu. Ac o ran yr agwedd grant datblygu busnes gwerth £100 miliwn, pryd yr oedd 6,000 o ymgeiswyr ar y diwrnod cyntaf hwnnw, mae cannoedd o daliadau eisoes wedi eu gwneud, ac mae miliynau o bunnoedd eisoes wedi eu talu. Rydym ni, wrth gwrs, yn edrych i weld a yw'n bosibl, trwy dynnu arian o rannau eraill o'r gronfa lle efallai na fu cymaint o alw, neu'n edrych i weld pa bosibiliadau a allai fodoli yn ddiweddarach yn y flwyddyn i ategu ffrwd grant datblygu busnes cam 3 er mwyn caniatáu i fusnesau eraill na wnaethon nhw lwyddo i gael eu cais i mewn yn y 6,000 cyntaf hynny elwa ymhellach ar y gronfa.
English: First Minister, we don't have any clarity or certainty yet whether the UK Government is going to be able to negotiate an EU trade agreement, and we don't know whether there's going to be any further support for businesses. We see that sectors like the aviation sector in my constituency have been abandoned by the UK Government. We've lost jobs in avionics, at BAMC, GE and many others, and, at the same time, the UK Government is rolling over a whole series of trade agreements internationally with very little scrutiny, if any at all, in Westminster, and this is causing controversy. I'm wondering what steps are being taken by the Welsh Government to ensure that Welsh interests are protected in those trade agreements, because they do affect Welsh manufacturing, Welsh agriculture and, ultimately, Welsh jobs.
Welsh: Prif Weinidog, nid oes gennym ni unrhyw eglurder na sicrwydd hyd yn hyn a fydd Llywodraeth y DU yn gallu sicrhau cytundeb masnach gyda'r UE, ac nid ydym ni'n gwybod a fydd unrhyw gymorth pellach i fusnesau. Rydym ni'n gweld bod Llywodraeth y DU wedi cefnu ar sectorau fel y sector hedfanaeth yn fy etholaeth i. Rydym ni wedi colli swyddi mewn afioneg, yn BAMC, GE a llawer o gwmnïau eraill, ac, ar yr un pryd, mae Llywodraeth y DU yn cyflwyno cyfres o gytundebau masnach yn rhyngwladol heb fawr ddim craffu, os o gwbl, yn San Steffan, ac mae hyn yn achosi dadlau. Rwy'n meddwl tybed pa gamau sy'n cael eu cymryd gan Lywodraeth Cymru i sicrhau bod buddiannau Cymru yn cael eu diogelu yn y cytundebau masnach hynny, oherwydd maen nhw yn effeithio ar weithgynhyrchu yng Nghymru, ar amaethyddiaeth yng Nghymru ac, yn y pen draw, ar swyddi yng Nghymru.
English: Llywydd, I thank Mick Antoniw for that. He's right to point to the absence of sector-specific assistance in some very important parts of the Welsh economy. Steel is uppermost in our minds at this point, given Friday's announcement, and it really is imperative that the UK Government come to the table with a sector deal for steel that will protect jobs here in Wales, but also protect the UK economy. If Britain is to be a globally trading nation, then we can't expect to do that without as foundational a sector as steel available indigenously within the United Kingdom. Of course, Mick Antoniw is right, Llywydd, that the UK Government is using prerogative powers in Parliament as a way of bypassing scrutiny on trade deals, and no wonder that they are in trouble on that. Constitutionally, surely, they want to involve devolved Governments in those discussions, and not to rely on brute constitutional force in order to impose deals on other parts of the UK, which we could have helped in a constructive way, by providing the information that we have and they don't, to make those trade deals suitable for all parts of the country. I agree with Mick Antoniw that, at the heart of this, is a set of underlying attitudes towards devolution in the United Kingdom, as we saw so spectacularly with the Prime Minister's very ill-judged comments overnight.
Welsh: Llywydd, diolchaf i Mick Antoniw am hynna. Mae e'n iawn i dynnu sylw at absenoldeb cymorth penodol i sectorau mewn rhai rhannau pwysig iawn o economi Cymru. Mae dur yn flaenaf yn ein meddyliau ar hyn o bryd, o gofio'r cyhoeddiad ddydd Gwener, ac mae'n wirioneddol hanfodol bod Llywodraeth y DU yn dod at y bwrdd gyda chytundeb sector ar gyfer dur a fydd yn diogelu swyddi yma yng Nghymru, ond sydd hefyd yn diogelu economi y DU. Os yw Prydain am fod yn genedl sy'n masnachu yn fyd-eang, yna ni allwn ddisgwyl gwneud hynny heb sector mor sylfaenol â dur sydd ar gael yn gynhenid o fewn y Deyrnas Unedig. Wrth gwrs, mae Mick Antoniw yn iawn, Llywydd, bod Llywodraeth y DU yn defnyddio pwerau uchelfreiniol yn Senedd y DU fel ffordd o osgoi craffu ar gytundebau masnach, ac nid oes ryfedd eu bod nhw mewn trafferthion yn hynny o beth. Yn gyfansoddiadol, rwy'n tybio, maen nhw eisiau cynnwys Llywodraethau datganoledig yn y trafodaethau hynny, ac nid dibynnu ar rym bôn braich cyfansoddiadol i orfodi cytundebau ar rannau eraill o'r DU, y gallem ni fod wedi eu helpu mewn ffordd adeiladol, drwy ddarparu'r wybodaeth sydd gennym ni ac nad yw ganddyn nhw, i wneud y cytundebau masnach hynny yn addas ar gyfer pob rhan o'r wlad. Rwy'n cytuno â Mick Antoniw bod cyfres o agweddau sylfaenol tuag at ddatganoli yn y Deyrnas Unedig, wrth wraidd hyn, fel y gwelsom mewn ffordd mor drawiadol o sylwadau anffodus Prif Weinidog y DU dros nos.
English: I thank Dai Rees for that question, Llywydd. The promise that Wales would not be a penny worse off by leaving the European Union has met with little success. The UK Government has refused to negotiate continuing participation in inter-territorial co-operation programmes, for example, worth over €100 million to Wales. The Welsh Affairs Select Committee describes progress on the shared prosperity fund as 'negligible'.
Welsh: Diolchaf i Dai Rees am y cwestiwn yna, Llywydd. Nid yw'r addewid na fyddai Cymru yr un geiniog yn waeth ei byd drwy adael yr Undeb Ewropeaidd wedi cael fawr o lwyddiant. Mae Llywodraeth y DU wedi gwrthod negodi cyfranogiad parhaus mewn rhaglenni cydweithredu rhyng-diriogaethol, er enghraifft, gwerth dros €100 miliwn i Gymru. Mae'r Pwyllgor Dethol ar Faterion Cymreig yn disgrifio'r cynnydd ar y gronfa ffyniant gyffredin fel 'dibwys'.
English: Thank you for that answer, First Minister. Many communities across my constituency have benefited from projects that have been funded by the European Union through structural funds - whether that's been skills-based - they would never have been able to receive otherwise, and these communities are now developing as a consequence of that. Now, as you say, we were promised 'not a penny lost' at the time, but the shared prosperity fund still seems to be lacking total detail, and I'm hearing in fact that they may well wish to bypass Welsh Government in that funding. Now, given the comments made by the Prime Minister last night, is it worrying that this shared prosperity fund may therefore not deliver the same types of programmes that would help our communities but in fact will keep just the projects that the Tory Government in Westminster want and nothing else?
Welsh: Diolch am yr ateb yna, Prif Weinidog. Mae llawer o gymunedau ar draws fy etholaeth i wedi elwa ar brosiectau a ariannwyd gan yr Undeb Ewropeaidd drwy gronfeydd strwythurol - boed hynny yn seiliedig ar sgiliau - ni fydden nhw byth wedi gallu eu cael fel arall, ac mae'r cymunedau hyn bellach yn datblygu o ganlyniad i hynny. Nawr, fel y dywedwch, cawsom addewid ar y pryd na fyddai yr un geiniog yn cael ei cholli, ond mae'n ymddangos bod diffyg manylion pendant am y gronfa ffyniant gyffredin o hyd, ac rwy'n clywed mewn gwirionedd ei bod hi'n ddigon posibl y byddan nhw'n dymuno osgoi Llywodraeth Cymru yn y cyllid hwnnw. Nawr, o ystyried y sylwadau a wnaed gan Brif Weinidog y DU neithiwr, a yw'n destun pryder efallai na fydd y gronfa ffyniant gyffredin hon felly yn darparu yr un mathau o raglenni a fyddai'n helpu ein cymunedau, ond a fydd mewn gwirionedd yn cadw'r prosiectau y mae'r Llywodraeth Dorïaidd yn San Steffan eu heisiau a dim byd arall?